 Duuliye Asli Xasan Cabaade ayaa intaa ku dartay Waxaa ayaan darra ah oo aanan marnaba illaawi kareynin, burburkii Waddankeenna ka dhacay oo uu cadaw sabab u ahaa, Waxaase intaasoo idilba ka wanaagsan, in lays daba qabto oo la baraarugo, hurdadana laga tooso oo lagu dhaqaaqo sidii loo bad-baadin lahaa Waddankan faraha ka sii baxaya, oo uu qorshaha cadawguna yahay, kala qaybiyoo xukun, Waxaase lagaga kaban karaa, in lala yimaaddo towbad dhab ah, midnimo, is aamin, isku kalsoonaan, wada shaqayn iyo Ilaahay oo Talada lawada saarto, waxaana ILAAHAY ka baryayaa, sannadkan sannadkiisa, inaan ku dabbaaldegno Waddankeennii Hooyo ee Xalaasha ahaa iyo Taliskeennii Ciidanka Cirka Soomaaliyeed ee bartamaha Xerada Afisyoone Aviazione, inshaa Allaah. 